Source: http://tv.nrsr.sk/archiv/schodza/7/26?id=188146
Timestamp: 2018-02-24 04:05:22+00:00

Document:
30. 1. 2018 - 15. 2. 2018
30. 1. 2018 o 13:17 hod.
Ako poviete.
Zobraziť vystúpenia predsedajúceho 1. rokovací deň, 30. 1. 2018 2. rokovací deň, 31. 1. 2018 3. rokovací deň, 1. 2. 2018 4. rokovací deň, 2. 2. 2018 5. rokovací deň, 6. 2. 2018 6. rokovací deň, 7. 2. 2018 7. rokovací deň, 8. 2. 2018 8. rokovací deň, 13. 2. 2018 9. rokovací deň, 14. 2. 2018 10. rokovací deň, 15. 2. 2018
Vážený pán predseda, žiadam vás o zaradenie bodu: správa ministra obrany o plánoch a stave modernizácie ozbrojených síl Slovenskej republiky do programu 26. schôdze Národnej rady.
Odôvodnenie. V prípade spomínanej modernizácie ide o mimoriadne závažnú a veľmi nákladnú záležitosť týkajúcu sa všetkých občanov Slovenskej republiky a zároveň týkajúcu sa dlhého časového obdobia presahujúceho niekoľko volebných období. Z toho dôvodu považujem...
Odôvodnenie. V prípade spomínanej modernizácie ide o mimoriadne závažnú a veľmi nákladnú záležitosť týkajúcu sa všetkých občanov Slovenskej republiky a zároveň týkajúcu sa dlhého časového obdobia presahujúceho niekoľko volebných období. Z toho dôvodu považujem za potrebné, aby v parlamente prebehla zásadná debata k tejto otázke. Dovoľujem si ešte avizovať, že v prípade neschválenia tohto bodu budeme zvažovať zvolať mimoriadnu schôdzu k tejto téme.
30. 1. 2018 o 13:10 hod.
Ďakujem. Žiadam o doplnenie programu 26. schôdze Národnej rady o bod odsúdenia parlamentom, odsúdenia konania prezidenta Kisku pri udeľovaní vyznamenaní pri príležitosti 25. výročia vzniku Slovenskej republiky, keď vysokými štátnymi vyznamenaniami ocenil väčšinou osoby nepriateľsky zamerané voči Slovenskej republike, osoby, ktoré bojovali proti vzniku samostatnej Slovenskej republiky, osoby, ktoré sa teda na znak protestu odsťahovali zo...
Ďakujem. Žiadam o doplnenie programu 26. schôdze Národnej rady o bod odsúdenia parlamentom, odsúdenia konania prezidenta Kisku pri udeľovaní vyznamenaní pri príležitosti 25. výročia vzniku Slovenskej republiky, keď vysokými štátnymi vyznamenaniami ocenil väčšinou osoby nepriateľsky zamerané voči Slovenskej republike, osoby, ktoré bojovali proti vzniku samostatnej Slovenskej republiky, osoby, ktoré sa teda na znak protestu odsťahovali zo Slovenskej republiky a osoby, ktoré ešte aj teraz Slovenskú republiku nenávidia a bojujú proti nej. Ďakujem.
30. 1. 2018 o 13:11 hod.
Vážený pán predseda, dnes prebehne správa mandátového a imunitného výboru a sľub poslankýň, ale máme avizované vzdanie sa mandátu aj pána poslanca Drobu v súvislosti s výkonom funkcie predsedu Bratislavského samosprávneho kraja. Preto vás chcem poprosiť, aby sme sľub náhradníka za pána poslanca Drobu vykonali na prvom hlasovaní, ktoré bude po zasadnutí mandátového a imunitného výboru. Ďakujem pekne.
30. 1. 2018 o 13:12 hod.
Ja by som chcel za nás všetkých pekne pogratulovať našej kolegyni Editke Pfundtner k narodeninám. Editka, všetko dobré k narodeninám. (Potlesk.)
Chcel by som vás poprosiť o možnosť povedať pár slov na záver. Teda teraz, nie na záver.
Nie, stačí raz.
Vážené pani poslankyne, vážení páni poslanci, plním svoj sľub a po zvolení župana, za župana som sa rozhodol vzdať sa mandátu poslanca Národnej rady. Poviem to otvorene, asi mi viac bude vyhovovať manažérska stolička, ako poslanecká a voliči rozhodli o tom, že poslanecké lavice a kanceláriu v Národnej rade zamením za výjazdy do obcí, do miest, za stretnutia s učiteľmi, s dopravnými inžiniermi, s aktivistami.
Minulý týždeň sme na župe...
Minulý týždeň sme na župe schvaľovali rozpočet a ak samospráve príde dobrý návrh, poslanci vyzlečú politické tričká, zrazu sa hlasuje bez ohľadu na to, či je niekto nezávislý, či je zo SaS, alebo či je zo SMER-u.
V Národnej rade som strávil sedem a pol roka, veľa som sa naučil a dúfam, že som aj niečo hodnotné tejto krajine dal a priniesol. Okrem obligátneho pevného zdravia a pohody v osobnom živote by som vám chcel zaželať tri osožné veci, osožné z môjho pohľadu. Národná rada nie je spevokol, kde každý hlas musí ladiť, aby sa nakoniec vytvoril ľubozvučný súzvuk. Národná rada je bojisko, je to miesto, kde sa stretávajú názory. Napriek tomu si myslím, že poslanci sú príkladom a do veľkej miery určujú hranice civilizovanej diskusie. A civilizovaná diskusia nie je možná bez toho, aby sme držali svoje emócie na uzde, čo platí zvlášť vo vypätých situáciách. Preto by som vám chcel zaželať, aby ste sa v diskusiách držali vecného tónu, aby ste sa premohli a vyvarovali osobných útokov, ktoré urážajú dobrý vkus i ľudskú dôstojnosť.
Iste poznáte ľudovú vetu o tom, že keď zasadá parlament, majetok občanov je ohrozený. Je to zároveň metafora, ktorá upozorňuje na pochabosť mocných. Bol som veľakrát svedkom, ako sa aj tie dobré zámery obrátili proti občanom, pretože sme ako poslanci zle odhadli vedľajšie účinky schvaľovaných zákonov.
No a celkom na záver, tretím mojím želaním je, aby ste i vy, ktorí v sebe potláčate liberálneho demokrata, postupovali tak, aby sa Slovensko pretváralo na modernú krajinu, kde sú rešpektované osobné slobody a práva menšín národnostných, náboženských, názorových i sexuálnych. Za seba chcem povedať, že na čele bratislavskej župy budem konať tak, aby mali navrch všetky rozhodnutia, ktoré z nás na základe tolerancie dobrej vôle a vzájomného rešpektu robia civilizované, spokojné a úspešné spoločenstvo. Ďakujem vám za dlhoročnú spoluprácu, veľmi rád budem na ňu spomínať a hoci som bol zväčša v opozícii, veľakrát sme našli spoločnú reč a pomohli ste mi priniesť do života občanov niekoľko dobrých nápadov. Verím, že Bratislavský kraj tiež nájde vo vás podporu a ja sa budem o ňu pravidelne u vás uchádzať.
Ďakujem a týmto chcem poprosiť plénum, aby vzalo na vedomie moje rozhodnutie vzdať sa poslaneckého mandátu. Držím vám všetkým palce.
Dovidenia. (Potlesk.)
Ďakujem pekne. Vážený pán predseda Národnej rady, ctené dámy poslankyne, vážení páni poslanci, na základe poverenia Mandátového a imunitného výboru Národnej rady Slovenskej republiky zo dňa 30. januára 2018 predkladám Národnej rade Slovenskej republiky informáciu o nastúpení náhradníčok na zaniknuté mandáty poslancov Národnej rady Slovenskej republiky.
Poslanci Národnej rady Slovenskej republiky Erika Jurinová a Jozef Viskupič podľa čl....
Poslanci Národnej rady Slovenskej republiky Erika Jurinová a Jozef Viskupič podľa čl. 81 Ústavy Slovenskej republiky doručili predsedovi Národnej rady Slovenskej republiky písomné rozhodnutie o vzdaní sa mandátu poslanca Národnej rady Slovenskej republiky. Predseda Národnej rady rozhodnutím č. 835 a rozhodnutím č. 836 z 5. januára 2018 uvedenú skutočnosť zobral na vedomie a mandáty týchto poslancov Národnej rady zanikajú teda dňom 5. januára 2018.
Predseda Národnej rad Slovenskej republiky podľa § 71 ods. 1 zákona č. 180/2014 Z. z. o podmienkach výkonu volebného práva a o doplnení niektorých zákonov v znení neskorších predpisov vyhlásil nastúpenie náhradníkov, ktorými budú pani Elena Červeňáková a pani Natália Milanová. Mandátový a imunitný výbor na základe rozhodnutia predsedu preskúmal dodržanie podmienok a pripravil návrh na uznesenie Národnej rady Slovenskej republiky, teda dovoľte mi, aby som prečítal návrh.
Uznesenie Národnej rady Slovenskej republiky z 30. januára 2018 k informácii Mandátového a imunitného výboru Národnej rady Slovenskej republiky o nastúpení náhradníčok na zaniknuté mandáty poslancov Národnej rady Slovenskej republiky.
1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že mandáty poslancov Národnej rady Slovenskej republiky Eriky Jurinovej a Jozefa Viskupiča zanikajú podľa čl. 81 písm. b) Ústavy Slovenskej republiky na základe doručenia písomného rozhodnutia predsedovi Národnej rady Slovenskej republiky o vzdaní sa mandátu poslanca Národnej rady Slovenskej republiky dňom 5. januára 2018;
2. že podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1 a 2 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 874 zo 17. januára 2018 vyhlásil nastúpenie náhradníkov. Na zaniknuté mandáty poslancov Národnej rady Slovenskej republiky Eriky Jurinovej a Jozefa za hnutie Obyčajní ľudia a nezávislé osobnosti nastupujú dňom 17. januára 2018 podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016 za hnutie Obyčajní ľudia a nezávislé osobnosti náhradníčky Elena Červeňáková, narodená 1. marca 1959, bytom Košice a Natália Milanová, narodená 12. júna 1982, bytom Bratislava.
3. informáciu Mandátového a imunitného výboru Národnej rady Slovenskej republiky o nastúpení náhradníčok na zaniknuté mandáty poslancov Národnej rady Slovenskej republiky.
30. 1. 2018 o 13:22 hod.
Vážený pán predseda, vážené pani poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov.
Cieľom predkladaného návrhu zákona je precizovať právnu...
Cieľom predkladaného návrhu zákona je precizovať právnu úpravu vojakov v zálohe zaradených do aktívnych záloh v nadväznosti na poznatky získané z realizácie pravidelného cvičenia aktívnych záloh, ktoré sme vykonali v roku 2017, najmä zatraktívniť náležitosti vojaka v aktívnej zálohe, ktorý nie je zamestnancom, náhradou príplatkov, príjmov z podnikania za čas pravidelného cvičenia a plnenia úloh Ozbrojených síl Slovenskej republiky. Zamestnávateľovi vojaka v aktívnej zálohe sa navrhuje refundovať náklady spojené s platením poistného za zamestnávateľa. (Prerušenie vystúpenia predsedajúcim.)
Pán minister, prepáčte, poprosím o kľud v rokovacej sále, aby pán minister mohol v kľude prečítať správu. Ďakujem.
Gajdoš, Peter, minister obrany SR
Ďakujem, dovoľte pokračovať. Na sociálne poistenia a na verejné zdravotné poistenie. V nadväznosti na zákon o e-Governmente sa tiež upravujú rozhodnutia a úkony vykonávané výlučne v listinnej podobe. V tejto súvislosti sa upravuje aj zákon č. 569 o alternatívnej službe v čase vojny a vojnového stavu v znení neskorších predpisov.
Vážený pán predseda, pani poslankyne, páni poslanci, dovoľujem si vás požiadať o prerokovanie návrhu zákona a jeho postúpenie na ďalšie prerokovanie do výborov Národnej rady Slovenskej republiky.
30. 1. 2018 o 13:33 hod.

References: čl. 81
 § 71
 § 2
 čl. 81
 § 71
 § 10